AIŠKINAMASIS RAŠTAS

Dėl Molėtų rajono savivaldybės mokėjimo už socialines paslaugas tvarkos aprašo patvirtinimo

1. Parengto tarybos sprendimo projekto tikslai ir uždaviniai:

Sprendimo projekto tikslas – patvirtinti Molėtų rajono savivaldybės mokėjimo už socialines paslaugas tvarkos aprašą.

Uždaviniai – nustatyti asmens (šeimos) mokėjimo už socialines paslaugas, kurias planuoja, skiria, kurių poreikį asmeniui (šeimai) nustato Molėtų rajono savivaldybės administracija ir kurių teikimas finansuojamas iš Molėtų rajono savivaldybės biudžeto ar savivaldybės biudžetui skiriamų Lietuvos Respublikos valstybės biudžeto specialiųjų tikslinių dotacijų socialinėms paslaugoms organizuoti, tvarką, asmens (šeimos) mokėjimo už socialines paslaugas dydžius, pagalbos pinigų mokėjimą, asmens (šeimos narių) finansinių galimybių mokėti už socialines paslaugas vertinimą,asmens turto vertinimą bei atleidimo nuo mokėjimo už socialines paslaugas sąlygas ir atvejus Molėtų rajono savivaldybėje.

1. Siūlomos teisinio reguliavimo nuostatos:

Šiuo sprendimu patvirtinus Molėtų rajono savivaldybės mokėjimo už socialines paslaugas tvarkos aprašą bus nustatyti asmens (šeimos) mokėjimo už socialines paslaugas dydžiai, pagalbos pinigų mokėjimas, asmens (šeimos narių) finansinių galimybių mokėti už socialines paslaugas vertinimas,asmens turto vertinimas bei atleidimo nuo mokėjimo už socialines paslaugas sąlygos ir atvejai.

1. Laukiami rezultatai:

Priėmus sprendimą bus nustatyti asmens (šeimos) mokėjimo už socialines paslaugas dydžiai, asmens (šeimos narių) finansinių galimybių mokėti už socialines paslaugas bei asmens turto vertinimo, sutarties sudarymo tarp socialines paslaugas gaunančio asmens (šeimos) ir Molėtų rajono savivaldybės administracijos tvarka, numatyti atleidimo nuo mokėjimo už socialines paslaugas sąlygos ir atvejai.

1. Lėšų poreikis ir jų šaltiniai:

Savivaldybės biudžeto lėšos, valstybės biudžeto specialių tikslinių dotacijų savivaldybių biudžetams lėšos.

1. Kiti sprendimui priimti reikalingi pagrindimai, skaičiavimai ar paaiškinimai:

Nėra.